Diari Oficial de la Generalitat Valenciana


Sumari del DOGV 7793, del 30-05-2016 (2016/3856)

RESOLUCIÓ de 19 de maig de 2016, de la secretària autonòmica d'Economia Sostenible, Sectors Productius, Comerç i Treball, i directora general del Servei Valencià d'Ocupació i Formació, de modificació de la Resolució de 10 de febrer de 2014, sobre delegació de competències en matèria de personal, contractació, gestió de subvencions i gestió financera i pressupostària.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7793

Data del DOGV
:   30-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3856


Data del document
:   19-05-2016

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

RESOLUCIÓ de 19 de maig de 2016, de la secretària autonòmica d'Economia Sostenible, Sectors Productius, Comerç i Treball, i directora general del Servei Valencià d'Ocupació i Formació, de modificació de la Resolució de 10 de febrer de 2014, sobre delegació de competències en matèria de personal, contractació, gestió de subvencions i gestió financera i pressupostària. [2016/3856]  
Mitjançant la Resolució de 10 de febrer de 2014, del secretari autonòmic d'Economia i Ocupació i director general del Servei Valencià d'Ocupació i Formació (DOCV 7214, 14.02.2014) es va resoldre delegar determinades competències en matèria de personal, contractació, gestió de subvencions i gestió financera i pressupostària.  
Raons d'oportunitat que es fonamenten en els canvis produïts en l'organització de l'Administració del Consell, fan necessària una modificació en determinats aspectes de l'esmentada resolució, la qual cosa redundarà en una major agilitat i eficàcia administrativa.  
En conseqüència i de conformitat amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 63 de la Llei 5/1983, de 30 de desembre, del Consell, resolc:  
  
  
Primer  
Modificar l'apartat tercer de la part dispositiva de la resolució, Delegació de competències en matèria de gestió de subvencions i altres procediments,que queda redactat de la manera següent:  
«Es delega en els òrgans que a continuació es detallen i en els termes que s'expressen, les competències que a continuació es detallen amb referència, tant a les subvencions corrents i de capital de caràcter genèric, queden excloses de la delegació les competències en matèria de subvencions corrents i de capital de caràcter nominatiu, excepte allò que expressa l'apartat 2.3; com a la resta de procediments que s'expressen:  
  
1. Es delega en l'àmbit funcional de la Direcció General de Planificació i Serveis l'exercici de les competències següents.  
1.1. En la persona titular de la Direcció General de Planificació i Serveis es delega:  
a) La resolució dels procediments i la firma de tots els documents administratius que siguen necessaris per a formalitzar la seua concessió.  
b) La resolució d'acceptació del desistiment o renúncia per part del sol·licitant, així com qualsevol altra incidència que es produïsca després de la concessió.  
c) El reconeixement de l'obligació i la proposta de pagament, així com la justificació del beneficiari.  
d) Les resolucions relatives a les garanties per pagaments anticipats que pertoque aportar en relació amb les subvencions concedides.  
e) La minoració de la subvenció concedida en els supòsits d'incompliment per part del beneficiari establits en la normativa vigent.  
  
f) La incoació i resolució dels procediments de revocació, minoració, reintegrament i interessos de demora de subvencions, així com qualssevol altres incidències que, si és el cas, se'n deriven.  
2. Es delega en l'àmbit funcional de la Direcció General d'Ocupació i Formació l'exercici de les competències següents:  
2.1. En la persona titular de la Direcció General d'Ocupació i Formació  
2.1.1. En matèria d'ocupació es delega:  
a) La resolució de les sol·licituds presentades a l'empara de convocatòries en els àmbits de l'ocupació pública, acords territorials i concertació local, i ocupació protegida.  
b) La resolució de les sol·licituds presentades a l'empara de convocatòries en què s'haja atribuït expressament la seua gestió a la Subdirecció General d'Ocupació.  
c) La resolució de qualsevol incidència que puga tindre lloc en relació amb les subvencions de l'àmbit de l'ocupació protegida i d'aquelles a què fa referència la lletra b d'aquest apartat, incloent-hi les relatives a les garanties per pagaments anticipats.  
d) Les resolucions relatives al reconeixement d'obligacions i a la proposta de pagaments corresponents a les subvencions de l'àmbit de l'ocupació protegida i d'aquelles a què fan referència la lletra b, d'aquest apartat.  
e) La incoació i la resolució dels procediments de revocació, reintegrament de subvencions i interessos de demora de l'àmbit de l'ocupació protegida i d'aquelles a què fa referència la lletra b d'aquest apartat.  
  
f) La resolució dels procediments de qualificació, desqualificació i registre dels centres especials d'ocupació i de les empreses d'inserció.  
  
2.1.2. En matèria de formació professional es delega:  
a) La resolució dels procediments en matèria de subvencions corrents i de capital genèriques i la firma de tots els documents administratius que siguen necessaris per a formalitzar la seua concessió; així com la resolució d'altres procediments no afectes la matèria subvencional.  
  
b) La resolució de les incidències que suposen modificació de la resolució de concessió, i es produïsquen després d'aquesta.  
c) El reconeixement de l'obligació i la proposta de pagament, així com l'aprovació de la justificació del beneficiari.  
d) Les resolucions relatives a les garanties per pagaments anticipats que pertoque aportar en relació amb les subvencions concedides.  
e) La resolució dels procediments de revocació, minoració, reintegrament i interessos de demora d'aquestes subvencions.  
f) La resolució d'altes i baixes relatives a l'homologació, acreditació i/o inscripció de centres col·laboradors per a impartir especialitats formatives a la Comunitat Valenciana.  
g) La resolució d'autorització d'activitats de formació professional per a l'ocupació no finançades amb fons públics desenvolupades per empreses, entitats i centres d'iniciativa pública o privada, així com la vinculada als contractes de formació i aprenentatge, sempre que estiguen relacionats amb certificats de professionalitat.  
h) Les relatives a la designació i la resta de circumstàncies que puguen derivar-se'n, del personal funcionari docent de la conselleria competent en matèria d'educació, que imparteix la formació professional per a l'ocupació en els centres de formació professional de la Generalitat i l'aprovació dels mòduls econòmics que determinen la seua retribució.  
2.2. En els titulars de les direccions territorials del SERVEF.  
2.2.1. En matèria d'ocupació i en l'àmbit provincial corresponent es delega:  
a) La resolució de les sol·licituds presentades a l'empara de convocatòries de l'àmbit de l'ocupació privada (inclosa l'ocupació amb suport en el mercat ordinari de treball) o que s'emmarquen en programes sectorials especials.  
b) La resolució de qualsevol incidència que puga tindre lloc en relació amb les subvencions de caràcter genèric dels àmbits de l'ocupació pública, de l'ocupació privada (inclosa l'ocupació amb suport en el mercat ordinari de treball), dels acords territorials i concertació local, i de les que s'emmarquen en programes sectorials especials, incloent-hi les relatives a les garanties per pagaments anticipats.  
c) Les resolucions relatives al reconeixement d'obligacions i a la proposta de pagaments corresponents a les subvencions a què fa referència la lletra b d'aquest apartat.  
d) La incoació i la resolució dels procediments de revocació, reintegrament i d'interessos de demora corresponents a les subvencions a què fa referència la lletra b, d'aquest apartat.  
2.2.2. En matèria de formació professional i en l'àmbit provincial corresponent, es delega l'exercici de les atribucions següents, exceptuant les relatives a programes de gestió centralitzada que es deleguen en la subdirecció general competent en matèria de formació:  
a) L'aprovació de la documentació justificativa de la despesa, així com la proposta de pagament de les bestretes i liquidacions.  
b) La incoació dels procediments de revocació, reintegrament i d'interessos de demora des del moment del pagament de les subvencions en els supòsits previstos en la normativa vigent, excepte quan aquests hagen d'iniciar-se com a conseqüència d'un informe emés per un òrgan de control i, en aquest cas, s'incoaran per la direcció general competent en matèria de formació.  
c) La resolució d'acceptació del desistiment o renúncia per part dels sol·licitants.  
d) Declarar la inadmissió de les sol·licituds de reconeixement de drets no previstos en l'ordenament jurídic o manifestament faltats de fonament.  
e) La resolució de la suspensió cautelar del desenvolupament de les accions formatives, així com el seu alçament.  
f) La resolució de denegació de sol·licituds de certificats de professionalitat i de les certificacions i denegacions corresponents a les sol·licituds d'acreditacions parcials acumulables de les unitats de competència corresponents.  
g) L'emissió dels certificats individualitzats d'aprofitament o diplomes expedits a les persones que hagen superat amb èxit, de conformitat amb la normativa reguladora, els cursos corresponents a qualsevol programa formatiu gestionat per la direcció general competent en matèria de formació professional per a l'ocupació que s'hagen d'emetre en aquesta matèria segons la normativa vigent.  
h) L'emissió dels certificats relatius a les competències clau necessàries per a accedir a les accions formatives corresponents als certificats de professionalitat.  
i) L'emissió dels certificats d'exempció de mòduls de formació pràctica prevista en l'article 5 bis del Reial Decret 34/2008, de 18 de gener.  
2.3. La firma de tots els documents comptables que es necessiten, tant en les subvencions i transferències corrents i de capital de caràcter genèric, com de caràcter nominatiu, correspondrà en titular de la subdirecció general corresponent per raó de la matèria.»  
  
Segon  
La present resolució produirà efectes des de l'endemà de la publicació en el Diari Oficial de la Comunitat Valenciana.  
  
València, 19 de maig de 2016.- La secretària autonòmica d'Economia Sostenible, Sectors Productius, Comerç i Treball i directora general del SERVEF: María José Mira Veintimilla.